# Alustamine

&kturtle;'i käivitamisel ilmub nähtavale midagi sellist: &kturtle; esmakäivitamisel &kturtle;'i peaaken Me eeldame siinses tutvustuses, et &logo; käskude keel on inglise keel. Kasutatavat keelt saab muuda seadistustedialoogi (Seadistused&kturtle; seadistamine...) keelesektsioonis. Arvesta aga, et keel, mille sa &kturtle;'ile valid, peab olema sama keel, milles sa &logo; käsud kirjutad.

## Esimesed sammud &logo;s: tutvume Kilpkonnaga!

Ilmselt märkasid, et keset lõuendit tudub kilpkonn. Nüüd aga vaatame, kuidas teda koodiredaktoris kirjutatud käskudega liikuma panna.

### Kilpkonna liikumine

Paneme nüüd kilpkonna liikuma. Ta võib liikuda kolme moodi: (1) edasi ja tagasi, (2) pöörata paremale ja vasakule ning (3) minna otse mingisse ekraanipunkti. Proovime näiteks nii:

    forward 100
    turnleft 90

Kirjuta see koodiredaktorisse või kopeeri ja aseta ning seejärel käivita käsud (Fail Käivita käsud).

Kui kirjutasid toodud käsud koodiredaktorisse ja käivitasid need, nägid ilmselt vähemalt üht järgmistest asjadest:

1. Pärast käskude käivitamist liikus kilpkonn üles, joonistas sirge ja pööras siis oma liikumissuunaga risti vasakule. Seda põhjustasidki käsud `forward` ja `turnleft`.

2. Koodi värv muutus kirjutamisel. Seda nimetatakse intuitiivseks esiletõstmiseks — erinevat laadi käskudele antakse erinev värv. Nii on eriti suuremaid koodiblokke märksa lihtsam lugeda. Samuti leiab hõlpsamini üles vead, sest sellistele sõnadele värvi ei anta.

3. Kilpkonn joonistas peenikese musta joone.

4. Võis juhtuda ka, et said veateate. See tähendab üht kahest: tegid käskude kopeerimisel mingi vea või siis ei ole sul veel määratud &logo; käskude korrektne keel. Viimast saab teha seadistustedialoogi (Seadistused&kturtle; seadistamine...) keelesektsioonis.

Igaks juhuks kordame üle: `forward 100` andis kilpkonnale korralduse liikuda joont maha jättes edasi ning `turnleft 90` käsu pöörata 90 kraadi vasakule.

Palun uuri ka käskude kirjeldusi, mida tutvustame lähemalt käesolevas raamatus edaspidi: `forward`, `backward`, `turnleft` ja `turnright`.

### Veel näiteid

Esimene näide oli imelihtne, nii et vaatame nüüd edasi!

    canvassize 200,200
    canvascolor 0,0,0
    pencolor 255,0,0
    penwidth 5
    clear

    go 20,20
    direction 135

    forward 200
    turnleft 135
    forward 100
    turnleft 135
    forward 141
    turnleft 135
    forward 100
    turnleft 45

    go 40, 100

Kirjuta taas toodud kood redaktorisse või kopeeri see siit või ava fail `arrow.logo` kataloogis Näidiste avamine ning käivita käsud (Fail Käivita käsud). Edasistes näidetes me enam seda ei ütle, eeldades, et sa oled selle juba meelde jätnud...

Nagu näed, on teises näites koodi märksa enam. Samuti on siin mitu uut käsku. Seletame need nüüd lühidalt lahti:

`canvassize 200,200` määrab lõuendi laiuseks ja kõrguseks 200 pikslit. Laius ja kõrgus on võrdsed, see tähendab, et lõuend on ruudukujuline.

`canvascolor 0,0,0` muudab lõuendi mustaks. `0,0,0` on RGB värvikood, milles kõik väärtused on `0`, mis tähendabki kokkuvõttes musta.

`pencolor 255,0,0` määrab pliiatsi värviks punase. `255,0,0` on RGB värvikood, kus ainult punase väärtus on maksimaalne `255`, teistel (rohelisel ja sinisel) aga `0`, mis annab kokku erepunase.

Kui sa ei ole kursis, mis on värviväärtused, loe kindlasti sõnastikust artiklit RGB värvikoodide kohta.

`penwidth 5` määrab pliiatsi laiuseks `5` pikslit. See tähendab, et siitpeale on kõik kilpkonna tõmmatavad jooned paksusega `5`, kuni me anname `penwidth` väärtuseks midagi muud.

`clear` puhastab lõuendi.

`go 20,20` annab kilpkonnale korralduse minna lõuendi kindlasse punkti. Ülemisest vasakust nurgast arvestades asub see koht lõuendi vasakust servast 20 piksli ning ka lõuendi ülaservast 20 piksli kaugusel. Pane tähele, et käsu `go` kasutamisel kilpkonn joont ei tõmba.

`direction 135` määrab kilpkonna suuna. Käsud `turnleft` ja `turnright` muudavad kilpkonna nurka selle praeguse suuna suhtes. Käsk `direction` muudab kilpkonna suunda alates nullist, see ei ole seotud kilpkonna varasema suunaga.

Pärast käsku `direction` tuleb mitu käsku `forward` ja `turnleft`. Nendega käibki tegelik joonistamine.

Uus `go` annab lõpuks kilpkonnale käsu eemale minna.

Uuri kindlasti ka käskude seletusi, kus on kõik põhjalikult lahti seletatud.