# Filsøgerne

På venstre side i hovedvinduet, kan &tdevelop; vise forskellige slags lister og træer til at vælge filer:

Filtræ

- Dette viser en trævisning af filhierarkiet under projektmappen. Hvis du klikker på en fil, indlæses den i editoren. For filer som ikke indeholder tekst, starter KDevelop et program som kan håndtere den tilsvarende MIME-type.

  Filtræet opdateres regelmæssigt så snart noget ændres i filsystemet. Hvis du for eksempel laver nye filer eller mapper (til og med udenfor &tdevelop;), ses det med det samme i fillisten. På Linux bruger denne funktionen FAM-biblioteket. På andre operativsystemer, eller via NFS, kontrolleres mapperne som vises med korte intervaller.

  Filtræet skjuler filer som sædvanligvis ikke er interessante, såsom objektfiler. I Projekttilvalg under Filvisninger, kan du indstille hvilke mønstre som bruges til at bortfiltrere uinteressante filer (som en liste med jokertegn, adskilte med kommategn).

  Du kan desuden vælge at begrænse filtræet så det kun viser filer som hører til projektet som for øjeblikket er indlæst. Dette kan ændres ved at klikke med højre museknap på træets rod.

  ## Et skærmaftryk af filtræet

  Et skærmaftryk af filtræet

Filgrupper

- Dette viser filerne som tilhører projektet, grupperede ifølge filendelsen. Ligesom i filtræet, kan du redigere en fil ved at klikke på den med venstre museknap.

  Grupperne som vises her kan indstilles under Filvisninger i dialogen Projektindstillinger. For at tilrette visningen efter dine behov, er det vigtigt at forstå hvordan filer fordeles til grupperne. For hver fil, går &tdevelop; gennem grupperne oppefra og ned. I hver gruppe kontrolleres om filnavnet matcher et af mønstrene. Ved en træffer, vises filen i gruppen og gentagelser afbrydes. Dette klargør at mere generelle mønstre skal placeres nedenunder mere specifikke. For eksempel skal en stjerne for gruppen Øvrige være det sidste mønster.